கேள்வி: கா. ந. அண்ணாதுரை - கடமை கண்ணியம் கட்டுபாடு என்பது என்ன?
பதில்: அறிஞர் அண்ணா அவரது கட்சியின் முக்கிய கொள்கை முழக்கமாகவும் அவரது கட்சியின் பண்பாடாகவும் இம்மூன்று வார்த்தைகளை முன்மொழிந்தார். பொதுவாழ்வில் ஒவ்வொருவரும் கடைப்பிடிக்கவேண்டிய அடிப்படையான பண்பாடுகள் இவை. கட்டுப்பாடு, கடமை[http://www.arignaranna.info/parattuhal25_fr.htm அண்ணா வளர்த்த அரசியல் கண்ணியம்-டாக்டர்.அண்ணா பரிமளம்-இரா.செழியன்-சங்கொலி-அண்ணா பேரவை] பார்த்து பரணிடப்பட்ட நாள் 20-06-2009 ஆகியவை தனிப்பட்டு ஓர் அமைப்புக்குள் இருப்பவர் கடைப்பிடிக்க வேண்டிய குணநலன்களாக கருதபடுகின்றது. கண்ணியம் என்பது பொதுவாக மற்றவர்களுடனும், அதிலும் சமுதாயத்தில் - அரசியலில் கலந்து கொள்ளும் அனைவருடனும் ஒருவருக்கொருவர் காட்டிடும் மதிப்பு, மரியாதை என்பனவற்றைக் குறிக்கும். வேறுபட்ட கட்சிகள், மாறுபட்ட வெறுப்போ, விரோதமோ இல்லாமல், எதிர் நிற்பவர்களையும் நண்பர்களாகப் பாராட்டும் தன்மை பொதுவாழ்வில் மிகவும் தேவையான ஒரு பண்பாடு ஆகும்.
கேள்வி: கா. ந. அண்ணாதுரை - இலக்கிய பங்களிப்புகள் பற்றி தகவல் சொல்.
பதில்: File:Anna Private Library in Kanchipuram.jpg அண்ணாதுரை மிகச் சிறந்த தமிழ் சொற்பொழிவாளரும், மேடைப் பேச்சாளரும் ஆவார். தமிழில் சிலேடையாக, அடுக்கு மொழிகளுடன், மிக நாகரிகமான முறையில், அனைவரையும் கவர்கின்ற வகையில் தனிக்குரல் (கரகரத்த குரலில்) வளத்துடன் பேசும் திறன் பெற்றவர். எழுத்தாற்றலும் பெற்றவர். பல புதினங்களும், சிறுகதைகளும், அரசியல் நாடகங்களுக்கும் நாடகமாக்கம், திரைக்கதைகள் எழுதியவர். அவரே கதாபாத்திரமேற்று நாடகங்களில், திராவிடர் கழக பிரச்சார நாடகங்களில் நடித்துள்ளார். திரைப்படங்களை முக்கிய பிரச்சார ஊடகங்கங்களாக அரசியலுக்காக பயன்படுத்தியவர் அண்ணாதுரை. இவரின் முதல் திரைப்படம் ''நல்லதம்பி'' (1948). இதில் முக்கியக் கதாபாத்திரத்தில் கலைவாணர் என்.எஸ்.கிருஷ்ணன் நடித்துள்ளார். இது ஜமீன்தாரி ஒழிப்புமுறையை வலியுறுத்தி எடுக்கப்பட்டத் திரைப்படமாகும். இவரின் ''வேலைக்காரி'' (1949), ''ஒர் இரவு'' ஆகிய நாடகங்களும் தாய் மகளுக்குக் கட்டிய தாலி, ரங்கோன் ராதா, வண்டிக்காரன் மகன் ஆகிய கதைகளும் திரைப்படமாக எடுக்கப்பட்டன. திராவிட அரசியலின் பிரச்சாரமாக இத்திரைப்படங்கள் திகழ்ந்தன. வேலைக்காரியில் அண்ணாதுரை அடக்குமுறையை கையாளும் நிலச்சுவான்தாரர்கள் ஜவஹர்லால் நேரு மற்றும் மகாத்மா காந்தி எப்படி கூட்டணி வைத்துள்ளார்கள் என்பதை விளக்குகின்ற விதமாக எடுத்துக்காட்டப்பட்டது. இவரின் திரைப்படங்கள் பெரும்பாலும் பிராமண எதிர்ப்பு மற்றும் இந்திய தேசிய காங்கிரஸ் எதிர்ப்பு பிரச்சாரங்களாக விளங்கின. இப்பிரச்சாரங்களை மக்களுக்கு எடுத்துச் சொல்லும் நாடகமேடை கலைஞர்கள் மற்றும் திரைக்கலைஞர்களாக அண்ணாதுரைக்கு பக்கபலமாக விளங்கியவர்கள், டி.வி. நாராயணசாமி, கே. ஆர். ராமசாமி, என்.எஸ்.கிருஷ்ணன், எஸ். எஸ். ராஜேந்திரன், சிவாஜி கணேசன், மற்றும் எம்.ஜி.ராமச்சந்திரன். அண்ணாவின் சில நூல்கள் மிகுந்த சர்ச்சைகளை உருவாக்கியவை. அவற்றில் ஆரிய மாயைஆரிய மாயை நூல் (அச்சு வடிவில்) [https://www.periyarbooks.in/catalogsearch/result/?___store=tamil&q=%E0%AE%86%E0%AE%B0%E0%AE%BF%E0%AE%AF+%E0%AE%AE%E0%AE%BE%E0%AE%AF%E0%AF%88&cat=&___from_store=english] (ஆரியர்களின் போலித்தோற்றம்) பிராமணர்களை கடுமையாகச் சாடியதாக விமர்சிக்கப்பட்டது. ஆரிய இனச்சேர்க்கை, திரைமறைவுகளை உருவகப்படுத்தும் விதமாக எழுதபட்டிருப்பதாக விமர்சனம் வைக்கப்பட்டது. இந்த நூலுக்காகவும், கிளர்ச்சி செய்கின்ற நூல் என்ற காரணத்திற்காகவும் அவருக்கு ரூபாய் 700 அபராதமும் (தண்டம்), சிறைத்தண்டனையும் அளிக்கப்பட்டது. காதல் ஜோதி, சந்திர மோகன் (சிவாஜி கண்ட இந்து ராஜ்யம்), கம்பரசம், தீ பரவட்டும்! பல்வேறு நூல்களை எழுதியுள்ளார். பெரும்பாலான நூல்கள் இன்றும் அச்சில் கிடைக்கின்றன[https://periyarbooks.com/collections/anna அச்சில் கிடைக்கக்கூடியஅண்ணாவின் நூல்கள்] .
கேள்வி: கா. ந. அண்ணாதுரை - திரைப்படப் பட்டியல் பற்றி தகவல் சொல்.
பதில்: {| class="wikitable" |- ! ஆண்டு ! படம் ! பங்களிப்பு |- | 1949 | ''வேலைக்காரி'' | கதை, திரைக்கதை மற்றும் வசனம் |- | 1949 | ''நல்ல தம்பி (1949 திரைப்படம்)'' | கதை, திரைக்கதை மற்றும் வசனம் |- | 1951 | ''ஓர் இரவு'' | கதை மற்றும் வசனம் |- | 1954 | ''சொர்க்க வாசல் (திரைப்படம்)'' | கதை மற்றும் வசனம் |- | 1956 | ''ரங்கோன் ராதா'' | கதை |- | 1959 | ''தாய் மகளுக்கு கட்டிய தாலி'' | கதை |- | 1961 | ''நல்லவன் வாழ்வான்'' | கதை |- |1962 | ''எதையும் தாங்கும் இதயம்'' | கதை |- | 1970 | ''காதல் ஜோதி'' | கதை |- | 1978 | ''வண்டிக்காரன் மகன்'' | கதை |} அண்ணாதுரையின் 'வேலைக்காரி' நாடகத்தை அடிப்படையாகக் கொண்ட அவரது முதல் திரைப்படத் திரைக்கதை அவருக்கு ₹12,000 ஊதியத்தைப் பெற்றுத் தந்தது; அக்காலத்தில் இது ஒரு கணிசமான தொகையாகும் (2015-ஆம் ஆண்டு மதிப்பீட்டின்படி இதன் மதிப்பு ₹1 கோடியாகும்). அவரது கதைகளைத் தவிர, அண்ணாதுரையின் சில படைப்புகளின் பெயர்கள் பணத்தோட்டம் (1963), வாலிப விருது (1967), குமரிக்கோட்டம் (1971), ராஜபார்ட் ரங்கதுரை (1973), நீதி தேவன் மயக்கம் (1982) ஆகிய படங்களுக்குத் தலைப்புகளாகப் பயன்படுத்தப்பட்டன.